《赠咸阳李少府》
唐代·李远

美貌雄才已少齐，宝书仙简两看题。金刀片片裁新锦，

玉步重重上旧梯。鹏到碧天排雾去，凤游琼树拣枝栖。

蓬瀛宴罢试回首，一望尘中路正迷。

作者简介：李远，字求古，一作承古，夔州云安（今重庆市云阳县）人，大和五年（831）杜陟榜进士，官至御史中丞。李远善为文， 尤工于诗。 常与杜牧、许浑、李商隐、温庭筠等交游， 与许浑齐名， 时号 “ 浑诗远赋”。